Diari Oficial de la Generalitat Valenciana


Sumari del DOGV 2999, del 26-05-1997 (1997/905197)

Ajuntament de Torreblanca. Convocatòria d'una plaça de tècnic d'administració general.
--------------------------------------------------------------------------------------

### Dades del document

Número de DOGV
:   2999

Data del DOGV
:   26-05-1997

Secció del DOGV
:   I. DISPOSICIONS GENERALS

Número del document
:   1997/905197


Data del document
:   08-05-1997

Organisme emissor


Tipus de document
:   Convocatòria

Correcció d'errades

 Descriptors 

:   * Torreblanca
    * administració local
    * concurs administratiu
    * professió administrativa

Ajuntament de Torreblanca. Convocatòria d'una plaça de tècnic d'administració general.  
EDICTE [97/C7736]  
Es convoca una prova selectiva per a proveir, pel procediment de concurs de mèrits, una plaça de l'escala d'administració general, subescala de tècnic d'administració general -adscrit a intervenció-, de conformitat amb l'acord del Ple de data 7 de maig de 1997, que va aprovar les bases següents:  
Bases del concurs de mèrits per a la provisió en propietat d'una plaça en la subescala de tècnic d'administració general -adscrit a Intervenció- en aquest Ajuntament  
Primera. Objecte de la convocatòria  
1. Es convoquen proves selectives per a proveir, pel sistema de concurs, una plaça de l'escala d'administració general, subescala de tècnic d'administració general -adscrit a Intervenció-, dotada amb els emoluments corresponents al grup A.  
2. EL tribunal responsable de la selección no podrà declarar que ha superat el concurs de mèrits un numero superior de aspirants al de plaçes convocades.  
Segona. Condicions o requisits que han de complir els aspirants.  
1. Per a ser admés al concurs de mèrits per a l'accés a aquesta plaça serà necessari acreditar la possessió del títol de llicenciat en Dret, Ciències Polítiques, Econòmiques o Empresarials.  
2. per a ser admés al concurs de mèrits per a l'accés a aquesta plaça serà necessari acreditar la possessió del certificat de coneixement de grau elemental de valencià, o altre que el convalide, expedit per la Junta Qualificadora de Coneixements de Valencià de la Conselleria de Cultura, Educació i Ciència de la Generalitat Valenciana.  
Tercera. Presentació de sol·licituds  
1. Les instàncies en què se sol·licite prendre part en el concurs de mèrits, en què els aspirants hauran d'indicar que reuneixen totes les condicions exigides, referides sempre a la data d'acabament del termini assenyalat per a la presentació d'instàncies, sent necessari indicar sempre els mèrits que s'acrediten documentalment, es dirigiran a l'alcalde-president de la corporació i es presentaran en el Registre General de l'Ajuntament, els dies laborables de 09.00 a 14.00 hores, acompanyades de fotocòpia compulsada del document nacional d'identitat.  
2. El termini de presentació serà de 20 dies naturals comptats a partir de l'endemà de la publicació de la convocatòria en el Boletín Oficial del Estado.  
Quarta. Admissió d'aspirants  
Acabat el termini de presentació d'instàncies, l'alcalde dictarà una resolució en el termini màxim d'un mes en què declararà aprovada la llista d'admesos i exclosos. En aquesta resolució, que es publicarà en el Butlletí Oficial de la Província i al tauler d'anuncis de l'Ajuntament, s'hauran d'indicar el nom, cognoms i document nacional d'identitat dels admesos i exclosos, indicant les causes de l'exclusió i concedint un termini de 10 dies per a l'esmena de defectes, si escau, d'acord amb el que s'estableix en l'article 71 de la Llei 30/1992, de Règim Jurídic de les Administracions Públiques i del Procediment Administratiu Comú. En la mateixa resolució, l'alcalde determinarà el lloc i data de reunió del tribunal responsable de la selecció i la composició d'aquest.  
Cinquena. Tribunal qualificador  
1. El tribunal qualificador estarà integrat, d'acord amb el que s'estableix en l'article 4, e), del Reial Decret 896/1991, de 7 de juny, pels membres següents:  
- President: Josep Maria Pañella Alcàcer, alcalde-president de l'Ajuntament. Suplent: Santiago Zaragozá Bort (segon tinent d'alcalde de l'Ajuntament).  
- Vocals:  
· José Luis Fabregat Folch (primer tinent d'alcalde de l'Ajuntament). Suplent: María Dolores Franch Bellés (regidor de l'Ajuntament).  
· Josep Vicent Rubert Ferrer (regidor de l'Ajuntament). Suplent: Andrés Segarra Juan (regidor de l'Ajuntament).  
· José Antonio Sales Puig, secretari-interventor del SEPAM (Diputació Provincial). Suplent: Mariano Martínez Cano (secretari-interventor de l'Ajuntament de les Useres).  
· Un representant designat per la Generalitat Valenciana (titular i suplent).  
- Secretari: Carlos Rodrigo Bort (funcionari de l'Ajuntament de Torreblanca).  
2. Els membres del tribunal hauran d'abstenir-se de formar-ne part i d'intervenir-hi quan concórreguen les circumstàncies previstes en l'article 28 de la Llei 30/1992, de Règim Jurídic de les Administracions Públiques i del Procediment Administratiu Comú, notificant-ho a l'autoritat convocant. Els aspirants podran recusar-los.  
Sisena. Barem de mèrits  
1. Per la realització de cursos de formació i perfeccionament, valorant-se com a màxim fins a 2 punts de la manera següent:  
- Per la realització de cursos sobre la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb una duració mínima de 15 hores: 0,5 punts.  
- Per la realització de cursos de comptabilitat per a l'administració local, amb una duració mínima de 52 hores: 1 punt.  
- Per la realització de cursos sobre l'aplicació informàtica de la comptabilitat pública local, amb una duració mínima de 30 hores: 0,5 punts.  
2. Aptituds per al lloc de treball:  
Per la prestació de serveis com a secretari-interventor, valorant-se com a màxim fina 2 punts de la manera següent:  
- En corporacions locals de menys de 4.000 habitants: 0,5 punts per any efectivament treballat com a secretari-interventor.  
- En corporacions locals de municipis costaners de més de 4.000 habitants i amb un pressupost anual superior a 425.857.428 de pessetes: 0,25 punts per mes efectivament treballat coma secretari-interventor.  
Per la prestació de serveis en llocs de treball diferents de Secreteria-Intervenció, exercint funcions interventores i de comptabilitat, valorant-se com a màxim fins a 6 punts de la manera següent:  
- En corporacions locals de muncipìs costaners de més de 4.000 habitants i amb un pressupost anual superior als 538.975.134 de pessetes: 0,25 punts per mes efectivament treballat.  
Setena. Valoració i acreditació de mèrits  
Tots el mèrits s'hauran d'acreditar documentalment o mitjançant fotocòpies degudament confrontades.   
Només es valoraran aquells mèrits obtinguts o computats fins a la data en què acabe el termini de presentació d'instàncies, havent d'indicar-se sempre en la sol·licitud de participació i d'acreditar-se documentalment.  
Vuitena. Llista d'aprovats  
Acabada la qualificació dels aspirants, el tribunal publicarà la llista d'aprovats, no podent excedir aquests el nombre de places convocades, i elevarà una proposta al president de la corporació perquè formule el nomenament pertinent. Al mateix temps trametrà a aquesta autoritat l'acta de l'última sessió.  
Novena. Nomenament i presa de possessió  
1. Conclòs el procés selectiu, l'alcalde, d'acord amb la proposta del tribunal qualificador, nomenarà funcionari de carrera, el qual haurà de prendre possessió en el termini de 30 dies, a comptar de l'endemà de la notificació del nomenament, havent de prestar jurament o promesa prèviament, de conformitat amb el que s'estableix en el Reial Decret 707/1979, de 5 d'abril.  
2. Qui, sense causa justificada, no prenga possessió en el termini indicat, quedarà en la situació de cessant, amb pèrdua de tots els drets derivats de la convocatòria y del nomenament conferit.  
Deu. Incompatibilitats  
El funcionari nomenat quedarà subjecte al règim d'incompatibilitats del sector públic, de conformitat amb la normativa vigent.  
Onze. Normes supletòries  
Per a allò no previst en aquestes bases o en allò que les contradiguen, el concurs es regirà per allò establit en el Reial Decret 896/1991, de 7 de juny, Llei 7/1985, de 2 d'abril, Llei 30/1984, de 2 d'agost, Reial Decret Legislatiu 781/1986, de 18 d'abril, i en la resta de legislació vigent en la matèria.  
Dotze. Recursos  
L'aprovació de les bases de la convocatòria i els actes administratius que se succeïsquen podran ser objecte de recurs pels interessats, en els casos i en la forma i terminis previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Torreblanca, 8 de maig de 1997.- L'alcalde-president.